open-index/open-wikipedia-markdown huggingface dataset:
Dva roky prázdnin (miniséria)

***Dva roky prázdnin*** () je francúzsko-rumunsko-nemecká miniséria, ktorú režírovali Gilles Grangier a Sergiu Nicolaescu. Ide o šesť 55-minútových epizód, ktoré boli vysielané od 1. júna do 15. júla 1974 na prvom kanáli ORTF. Dobrodružný príbeh ide podľa rovnomenného románu Julesa Verna z roku 1888.

## Spracovania

### Francúzska verzia
Francúzska televízna verzia obsahuje šesť epizód o celkovej dĺžke cez päť hodín.

### Nemecká verzia
Nemecká verzia obsahuje štyri diely o jednotlivých dĺžkach cez 80 minút. Oproti francúzskej šesťdielnej verzii sa v tejto minisérii objavujú výrazné zmeny, ktoré čiastočne menia dej a príbeh filmu. Medzi jednotlivé diely patria:

* Die Flaschenpost
* Die Meuterei
* Eine Küste ohne Namen
* Die vergessene Insel

### Rumunská verzia
Pre rumunský trh vznikli dva kinofilmy s celkovou minulážou  okolo 150 minút. V Rumunsku sa séria volá *Piratii din Pacific* (Piráti z Pacifiku).

## Herecké obsadenie
* Franz SeidenschwanDick Sand
* Marc Di NapoliDoniphan Weldon
* Dominique PlanchotGordon
* Didier GaudronBryan
* Cristian SofronService Cross
* Werner PochathEdward Forbes
* Rainer BasedowJoshua Pike
* Mihai Berechetkapitán Hull

## Referencie

## Externé odkazy

* 
* 
* 
* 

Kategória:Francúzske televízne seriály
Kategória:Nemecké televízne seriály
Kategória:Rumunské televízne seriály
Kategória:Televízne seriály z roku 1974
Kategória:Televízne seriály adaptované podľa kníh Julesa Verna
Dva roky prázdnin

**Dva roky prázdnin** môže byť:

* kniha Julesa Verna z roku 1888, pozri Dva roky prázdnin (kniha)
* koprodukčná miniséria z roku 1974, pozri Dva roky prázdnin (miniséria)
TV Trenčín

**TV Trenčín** bola mestská televízna stanica pre mesto Trenčín a jeho okolie so sídlom v Trenčíne. Vysielala 10 rokov v rokoch 2001 – 2011. Nástupcom sa stala internetová televízia na mestskom webe.

## Vysielanie
TV Trenčín začala vysielať 17. septembra 2001. Od 22. septembra 2010 bolo možné pozerať TV Trenčín aj na internete.

## Programová štruktúra
* *Telenoviny*
* *Kaleidoskop TSK*
* *Týždenník*
* *Mozaika*
* *Studňa*
* *TSK (Trenčiansky samosprávny kraj)*
* *Videotext*
* *Hodina H*

## Spor televízie s mestom
Vysielanie zabezpečovala firma *Slovakia okolo sveta, s. r. o.* Zmluvu s majiteľom televízie mesto podpísalo v júni 2001 na 12 rokov, za pôsobenia primátora Jozefa Žišku. Jeho nástupca Juraj Liška nechal v roku 2003 urobiť právnu analýzu možnosti vypovedania uzatvorenej zmluvy. Tá však ukázala, že je nevypovedateľná.

V roku 2009 mesto skresalo o tri štvrtiny dotácie pre televíziu. Televízia podala na mesto žalobu.

V roku 2011 trenčiansky primátor Richard Rybníček zmluvu vypovedal. Svoj krok mesto odôvodnilo opakovaným porušením zákona o vysielaní a retransmisii. Televízia Trenčín mala viackrát porušiť zákon tým, že nezabezpečila objektívnosť a nestrannosť vysielania. Mesto sa odvolávalo na rozhodnutia Rady pre vysielanie a retransmisiu z rokov 2003 až 2010.

V roku 2014 súd označil zmluvu medzi televíziou a mestom za neplatnú. V roku 2017 vyhralo mesto v právnom spore v štyroch žalobách.

## Referencie

## Externé odkazy
*  
* Archív TV Trenčín na Vimeo

Kategória:Regionálne televízne stanice na Slovensku
Kategória:Zaniknuté televízne stanice na Slovensku
Kategória:Kultúra v Trenčíne
Kategória:Organizácie v Trenčíne
Red (album, Taylor Swift)

***Red*** je štvrtý štúdiový album americkej speváčky Taylor Swift . Album bolo nahrané v spoločnosti Big Machine Records a vydané 22. októbra 2012. Z albumu pochádzajú single "We Are Never Ever Getting Back Together" a "Begin Again".

Počas prvého týždňa predaja v USA sa predalo 1 208 000 kusov albumu.   Tým album debutoval na prvej priečke rebríčka Billboard 200 a súčasne sa stal najrýchlejšie sa predávaným albumom posledných desiatich rokov. Celkom sa v USA predalo 3,62 milióna kusov. 

## Single
Prvý singel "We Are Never Ever Getting Back Together" sa umiestnil na prvej priečke US rebríčka Billboard Hot 100 a získal ocenenie 2x platinový singel. Druhý singel "Begin Again" debutoval na siedmej priečke.

K albumu tiež boli vydané promo single "Red" (6. priečka), "I Knew You Were Trouble" (3. priečka) a "State of Grace" (13. priečka).

Okrem nich sa po vydaní albumu v rebríčku umiestnili piesne "22" (44. priečka), "I Almost Do" (65. priečka), "Everything Has Changed" (67. priečka), "All Too Well" (80. priečka) ) a "Stay Stay Stay" (91. priečka).

## Zoznam piesní

### Štandard

# "State of Grace"
# "Red"
# "Treacherous"
# "I Knew You Were Trouble"
# "All Too Well"
# "22"
# "I Almost Do"
# "We Are Never Ever Getting Back Together"
# "Stay Stay Stay"
# "The Last Time" (featuring Gary Lightbody zo Snow Patrol )
# "Holy Ground"
# "Sad Beautiful Tragic"
# "The Lucky One"
# "Everything Has Changed" (featuring Ed Sheeran )
# "Starlight"
# "Begin Again"

### Deluxe Edition

# "The Moment I Knew"
# "Come Back... Be Here"
# "Girl at Home"
# "Treacherous" (Original Demo)
# "Red" (Original Demo Recording)
# "State of Grace" (Acoustic Version)

## Medzinárodné rebríčky

## Referencie


Kategória:Hudobné albumy z 2012
Kategória:Albumy Taylor Swiftovej
Michel Strogoff

**Michel Strogoff** alebo **Michael Strogoff** môže byť:

* román Julesa Verna z roku 1876, pozri ''Michel Strogoff'' (kniha)
* televízna miniséria z roku 1975, pozri ''Michel Strogoff'' (miniséria)
* film z roku 1956, pozri ''Michel Strogoff'' (film z roku 1956)
Michel Strogoff (miniséria)

***Michel Strogoff*** je francúzsko-rakúsko-nemecko-švajčiarská miniséria, ktorú režíroval Jean-Pierre Decourt. Ide o štyri 90-minútové epizódy, ktoré boli vysielané od 23. decembra 1975 do januára 1976 na TF1. Dobrodružno-akčný príbeh ide podľa rovnomenného románu Julesa Verna z roku 1876.

Seriál, natočený v Maďarsku, sa tešil veľkej diváckej obľube, keď bol prvýkrát odvysielaný počas koncoročných prázdnin v roku 1975.

## Verzie
V Quebecu bol *Michel Strogoff* rozdelený do siedmich 52-minútových častí a vysielal sa od 6. októbra 1976.

## Herecké obsadenie
* Raimund HarmstorfMichel Strogoff
* Lorenza GuerrieriNadia Fedor
* Pierre VernierJolivet
* Vernon DobtcheffBlount
* Rada RassimovSangarre
* Valerio PopescoIwan Ogareff
* József MadarasFeofar Khan

## Referencie

## Iné projekty

## Externé odkazy

* 
* 
* 
* 

Kategória:Francúzske televízne seriály
Kategória:Rakúske televízne seriály
Kategória:Nemecké televízne seriály
Kategória:Švajčiarske televízne seriály
Kategória:Televízne seriály z roku 1975
Kategória:Televízne seriály adaptované podľa kníh Julesa Verna
Zubný mostík

náhľad|Zubné mostíky
Ako **zubný mostík** sa označuje čiastočná náhrada chrupu. Zhotovuje sa v tých prípadoch, keď je potrebné nahradiť viac zubov a nemožno to urobiť pomocou implantátov.

## Čo je zubný mostík?
Zubný mostík je protetický výrobok, ktorým stomatológ rieši náhradu jedného alebo viacerých zubov. V prípade ich straty sa musí vyplniť medzera po chýbajúcom zube. Argumentom nie je iba estetické hľadisko, ale predovšetkým fakt, že po strate zuba ostatné zuby putujú do vzniknutej medzery. Zuby v protiľahlej čeľusti hľadajú oporu, vychyľujú sa a povyliezajú. Z tohto dôvodu dochádza k poruchám zhryzu ak nevratnému porušeniu pomerov v ústach.

K zubnému mostíku lekár pristupuje v tom prípade, že ste prišli o celý zub, alebo je natoľko poškodený (napríklad následkom rozsiahleho zubného kazu), že už neunesie klasickú korunku. V tom prípade dôjde k obrúseniu susedných zubov, na tie sa nasadia korunky, ktoré medzi sebou majú kompletný umelý zub.

## Nedostatky
Mostík má dva výrazné nedostatky

* Prvým mínusom je potrebné obrúsiť často úplne zdravé zuby do kónického tvaru
* Druhým mínusom je kovová konštrukcia, ktorá často presvitá a zuby potom vyzerajú tmavšie.

## Postup zhotovenia
Nový mostík predstavuje 2 až 3 návštevy stomatologickej ordinácie. Pred zhotovením musí lekár určiť, ktoré zuby sú schopné niesť konštrukciu mostíka a prenášať žuvací tlak (nazývajú sa piliere). Slabé zuby je niekedy nutné vytrhnúť. Piliere buď opatriť výplňami alebo u nich ošetriť koreňové kanáliky.

* Následne lekár v lokálnej anestézii zbrúsi piliere tak, aby mohli niesť konštrukciu mostíka. Tú predstavujú bežné korunky, ktoré sú spojené medzičlenmi, ktoré nahrádzajú stratené zuby.
* Potom sa vykoná odtlačok oboch čeľustí.
* Na obrúsené piliere sa nasadí provizórny živičný mostík, ktorý chráni obrúsené zuby a bráni ich posunu.
* Na základe odtlačkov je v laboratóriu odliaty presný model.
* Pri poslednej návšteve je mostík vyskúšaný a potom definitívne nacementovaný.

## Starostlivosť o mostíky
Zuby nesúce mostíky sú stále náchylné na vznik zubného kazu v oblasti krčku, kde je umiestnený okraj mostíka. Dôležitá je hygiena najmä pod medzičlenom. V prípade zanedbania hygieny sa môže rozvinúť zápal ďasien.

## Referencie

*

Kategória:Zuby
Kategória:Zubné lekárstvo
Beňovský potok (prítok Hričovského kanála)

**Beňovský potok** je vodný tok na území okresu Bytča. Je to pravostranný prítok Váhu s dĺžkou približne 3 km. 

## Priebeh toku
Potok pramení v juhovýchodnej časti Javorníkov, v geomorfologickom podcelku Nízke Javorníky a jeho časti Púchovská vrchovina, v lokalite Závršie, v nadmorskej výške cca 450 m n. m. Od prameňa tečie prevažne východným smerom lesnatým územím a priberá menší pravostranný prítok. Oblúkom sa postupne stáča južným smerom a v údolí pri osade Beňov je na ňom vybudovaná menšia vodná nádrž. Pokračuje južným smerom, podteká prístupovú cestu do osady a následne, v nadmorskej výške cca  ústí do Hričovského kanála na rieke Váh.

Beňovský potok pramení na katastrálnom území obce Hvozdnica a následne pokračuje územím Mikšovej, ktorá je mestskou časťou Bytče v okrese Bytča. Potok má len niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča
Fojtov potok

**Fojtov potok** je vodný tok v Kysuckých Beskydách na území okresu Čadca. Je to pravostranný prítok Bystrice s dĺžkou približne 4 km. 

## Priebeh toku
Potok pramení v strednej časti Kysuckých Beskýd, v geomorfologickom podcelku Rača, na južnom úbočí vrchu Blažejovec, v nadmorskej výške cca 770 m n. m. Od prameňa tečie prevažne západným smerom lesnatým územím a priberá viaceré menšie prítoky. Postupne sa stáča na juhozápad a popri samotách pokračuje k obci Zborov nad Bystricou, kde podteká cestu II/520. Tu, už na území Kysuckej vrchoviny, v nadmorskej výške cca  ústí pravostranne do Bystrice v povodí rieky Kysuca.

Fojtov potok pramení a preteká iba katastrálnym územím obce Zborov nad Bystricou v okrese Čadca. Potok má len niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckých Beskydách
Kategória:Vodné toky v Kysuckej vrchovine
Sim

**Sim** môže byť:
* francúzsky herec, komik, spevák, textár a spisovateľ, pozri Sim (herec)
* mesto v Rusku v Čeľabinskej oblasti, pozri Sim (Čeľabinská oblasť)
* obec v Kamerune v okrese Akono v regióne Center, pozri Sim (Kamerun)

**SIM** môže byť:
* SIM karta
* medzinárodná evanjelická organizácia, pozri SIM (kresťanská organizácia)
* skratka:
** simulácia
** Simple Instant Messenger (multiplatformový klient rýchlych správ)

## Iné projekty
Flyacká komédia

[náhľad|[Apúlia|Apúlsky červenofigúrový zvoncový kratér, zobrazuje výjav flyackej komédie z hry *Thesmoforiazúsai* (Ženy slávia Thesmoforie) od Aristofana, Martin von Wagner Museum H 5697, Würzburg]]
**Flyacká komédia** () bol druh komédie na území tzv. Veľkého Grécka  (), nazvaná podľa hercov *flyakov*, parodujúca aj známe tragédie (odtiaľ je aj jej ďalší gr. názov *Ἱλαροτραγῳδία – hilarotragódia* = veselá tragédia).
 
Flyacká komédia sa praktizovala v helenistickom období (jej korene však siahajú ďalej do minulosti) v dórskych kolóniách na území *Veľkého Grécka* (hlavne u sicílskych a juhoitalských Dórov). Slovo *flyax* bolo miestnym výrazom pre hercov, ktorí v týchto komédiách hrali.
 
O tomto dramatickom žánri sa vie málo a antické písomné zdroje, ktoré ho spomínajú, uvádzajú niekedy i protichodné informácie. Pollux uvádza, že to bol typ rustikálnej frašky. Hésychios slovo flyax odvodzuje od slova *φλυαρείν* (flyarein – hovoriť nezmysly). Flyacká komédia mohla pozostávať z paródie na nejakú známu tragickú tému alebo sa mohla pomocou frašky zaoberať skutkami bohov a hrdinov alebo epizódami z každodenného života. Takéto predstavenie sa zrejme mohlo odohrať aj na takmer improvizačnej úrovni. Neskôr, začiatkom 3. storočia pred Kr. sa zdá, že dramatický básnik Rhinthón, zrejme pôvodom zo Syrakúz, ktorý pôsobil v Tarente (v Tarase), dal tomuto typu komédie literárnu podobu. Medzi ďalších dramatických skladateľov týchto flyackých komédií patrili Skiras z Tarentu a Sópatros z Pafosu.
   
Juhoitalské „flyacké“ vázy vyrábané počas 4. stor. pred Kr. zobrazujú miestne javiskové predstavenia flyackých komédií, v podaní hercov v komických hrubých vypchávkach a maskách. Pohľad na scény, ktoré sú na nich vyobrazené, sa v posledných rokoch výrazne zmenil. Pôvodne ich označili len ako výjavy z miestnych fraškovitých komédií zobrazujúce bohov či hrdinov alebo iba ako oplzlé, skromné komediálne scény z každodenného života, dnes podľa mnohých znalcov niektoré z nich preukázateľne zobrazujú aj importované hry z Atén z obdobia od konca 5. stor. pred Kr. až do roku 330 pred Kr. Tento argument bol posilnený aj objavom würzburského červenofigúrového kratéra, na ktorom je identifikovaná scéna predstavujúca Aristofanovu hru *Thesmoforiazúsai* (Ženy slávia Thesmoforie).

## Referencie

 
## Iné projekty

Kategória:Kultúra v starovekom Grécku
Kategória:Divadlo v starovekom Grécku
Turistická značkovaná trasa číslo 5102

**Turistická značkovaná trasa číslo 5102** je zelená trasa v Malých Karpatoch, ktorá vedie z rázcesta Zumberg do Kuchyne. Dĺžka trasy je 18,1 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Trasa na turistickej mape


5102
5102
James Michael Harvey

Mons. **James Michael Harvey** (* 20. október 1949, Milwaukee, USA) je americký rímskokatolícky duchovný kňaz a biskup, kardinál a emeritný prefekt Prefketúry pápežského domu.

## Život
Narodil sa 20. októbra 1949 v Milwaukee. Svoje štúdiá začal v Prípravnom seminári De Sales v Milwaukee. Po ukončení stredoškolského štúdia vstúpil do Seminára Svätého Františka v jeho rodnom meste. Arcibiskup William Edward Cousins ​​ho poslal aby svoje znalosti rozšíril v Ríme na Pápežskej Gregoriánskej univerzite kde získal doktorát z kanonického práva. Tiež študoval diplomaciu na Pápežskej cirkevnej akadémii. Za kňaza bol vysvätený 29. júna 1975 pápežom Pavlom VI.. Dňa 25. marca 1980 vstúpil do diplomatických služieb Svätej stolice. Pôsobil v apoštolskej nunciatúre Dominikánskej republike (1980-1981), na rovnakom mieste sa stal sekretárom (1981-1982) a od roku 1992 pôsobil v štátnom sekretariáte (Vatikán). Dňa 22. júla 1997 ho pápež Ján Pavol II. menoval asesorom Štátneho sekretariátu. Túto funkciu vykonával až do 7. februára 1998 kedy sa stal prefektom Prefektúry Pápežského domu a titulárnym biskupom Memphisu. Biskupské svätenie prijal 19. marca toho istého roku z rúk Jána Pavla II. a ako spolusvätitelia boli Angelo Sodano, Franciszek Macharski. Potom bol povýšený na titulárneho arcibiskupa rovnakej diecézy. V úrade prefekta ho vystriedal arcibiskup Georg Gänswein a bol ustanovený 23. novembra 2012 ako arcikňaz Baziliky sv. Pavla za hradbami. O deň neskôr bol menovaný kardinálom a patrí mu titul kardinál - kňaz z S. Pio V a Villa Carpegna.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Benediktom XVI.

## Iné projekty

## Zdroj

Kategória:Kardináli USA
Kategória:Rímskokatolícki arcibiskupi USA
Kategória:Vatikánski diplomati
Kategória:Rytieri veľkokríža Radu za zásluhy Talianskej republiky
Kategória:Absolventi Pápežskej univerzity Gregoriany
Kategória:Osobnosti z Milwaukee
Zoznam pápežov podľa dĺžky pontifikátu

Toto je **zoznam pápežov podľa dĺžky pontifikátu**.

## Najdlhšie pontifikáty
náhľad|Pontifikát Pia IX. je najdlhší doložený v histórii rímskych pápežov.

Medzi desiatimi najdlhšími vládnucimi pápežmi boli:
# Peter, 1. pápež (30 až 64/67): 34 až 37 rokov (podľa tradície 25 rokov v Ríme);
# Pius IX., 255. pápež (18461878): 31 rokov a 7 mesiacov;
# Ján Pavol II., 264. pápež (19782005): 26 rokov a 173 dní;
# Lev XIII., 256. pápež (18781903): 25 rokov a 5 mesiacov;
# Pius VI., 250. pápež (17751799): 24 rokov a 6 mesiacov;
# Hadrián I., 95. pápež (772 795): 23 rokov a 10 mesiacov;
# Pius VII., 251. pápež (18001823): 23 rokov a 5 mesiacov;
# Alexander III., 170. pápež (1159181): 21 rokov, 11 mesiacov a 23 dní;
# Silvester I., 33. pápež (314335): 21 rokov a 11 mesiacov;
# Lev I., 45. pápež (440461): 21 rokov a 1 mesiac.

V tomto zozname nie sú zahrnutí protipápeži (napr. Benedikt XIII.).

## Najkratšie pontifikáty
[náhľad|Pápež [Urban VII. viedol Cirkev len 13 dní.]]

Najkratšie vládnuci pápeži boli (počet dní zahŕňa deň od zvolenia; ak teda pápež zomrel deň po svojej voľbe, jeho pontifikát trval dva dni):
# Urban VII., 228. pápež (od 15. septembra do 27. septembra 1590): 13 dní;
# Bonifác VI., 112. pápež (od 11. apríla do 26. apríla 896): 16 dní;
# Celestín IV., 179. pápež (od 25. októbra do 10. novembra 1241): 17 dní;
# Sisin, 87. pápež (od 15. januára do 4. februára 708): vládol 21 dní;
# Teodor II., 115. pápež (v decembri 897): 21 dní;
# Marcel II., 222. pápež (od 9. apríla do 30. apríla 1555): 22 dní;
# Damazus II., 151. pápež (od 17. júla do 9. augusta 1048): 24 dní;
# Pius III., 215. pápež (od 22. septembra do 18. októbra 1503): 27 dní;
# Lev XI., 232. pápež (od 1. apríla do 27. apríla 1605): vládol 27 dní;
# Benedikt V., 132. pápež (od 22. mája do 23. júna 964): 33 dní;
# Ján Pavol I., 263. pápež (od 26. augusta do 28. septembra 1978): 34 dní.

Najkratší zo všetkých pontifikátov by mohol byť ten Štefanov, ktorý zomrel tri dni po svojom zvolení. Štefan bol však z oficiálneho zoznamu pápežov vyškrtnutý. (Ak by sme do rebríčka zaradili Štefana, museli by sme do neho zahŕňať aj Celestína II., ktorý bol síce riadne zvolený, no bol nútený abdikovať hneď nasledujúci deň.)

## Zoznam všetkých pápežov podľa dĺžky pontifikátu

## Poznámky


## Referencie


## Pozri aj

* Pontifikát
* Zoznam pápežov

## Externé odkazy

* Prehľad pápežov a ich pontifikátov

## Zdroj

Kategória:Pápeži
Medzinárodná stála komisia pre rytierske rády

**Medzinárodná stála komisia pre rytierske rády** (ICOC; taliansky: *Commissione internazionale permanente per lo studio degli ordini cavallereschi*) je súkromne riadená a financovaná organizácia zložená zo znalcov rytierskych záležitostí a systémov oceňovania. Bola založená v roku 1960 s cieľom preskúmať rytierske rády a určiť ich legitimitu. Jej prezidentom je od roku 1999 Pier Felice degli Uberti a jej sídlo sa nachádza v Miláne v Taliansku. Komisia vydáva oficiálny Zoznam medzinárodne uznaných rytierskych rádov.

## Referencie

## Iné projekty

Kategória:Rytierske rády
Kategória:Organizácie založené v 1960
East Anglian Derby

**East Anglian Derby** je termín používaný pre rivalitu medzi anglickými profesionálnymi futbalovými klubmi Norwich City a Ipswich Town. Ide o derby dvoch najväčších klubov vo východnom Anglicku v regiónoch Norfolk a Suffolk. V posledných rokoch toto derby dostalo vtipné pomenovanie Old Farm Derby ako odkaz pre Old Firm Derby, hrané medzi konkurenčnými tímami Celtic a Rangers . Derby bolo opísané ako jedno z najlepších derby v Spojenom kráľovstve . 

Vrátane priateľských stretnutí sa odohralo celkovo 152 zápasov medzi týmito klubmi. Oba kluby sa pritom tešili z rovnakého počtu výhier keď aj Norwich aj Ipswich vyhrali 60-krát v derby. V súťažných stretnutiach je na tom lepší Norwich City. Na konte majú 48 výhier, zatiaľ čo Ipswich vyhral 45-krát.

Víťazstvo v derby je jedným z kritérií, ktoré určuje, ktorý klub z regiónu východného Anglicka sa stane víťazom "Pride of Anglia".

## História
Prvé derby sa medzi oboma klubmi konalo 15. novembra 1902, keď sa na oboch stranách ešte hralo na amatérskej úrovni. V rámci Norfolk & Suffolk League sa hralo v Norwichi a skončilo to výhrou domácich 1:0. V tom istom roku sa Norwich stal profesionálnym klubom, zatiaľ čo Ipswich sa do EFL dostal v roku 1938. Prvý profesionálny ligový zápas medzi týmito klubmi sa odohral 2. septembra 1939 v rámci Third Division South. Zápas sa hral na Portman Road a skončilo to remízou 1:1.

Keďže kluby mali v priebehu rokov tendenciu hrať v rovnakej divízii, od tohto času sa derby hralo vo väčšine sezón, pričom najdlhšia prestávka bez tohto derby bola šesť sezón medzi 1986-87 a 1991-92. V sezóne 2014-15 sa tieto tímy stretli až štyrikrát. Okrem dvoch ligových zápasov hraných počas sezóny, sa tieto tímy stretli aj v semifinále EFL Championship play-offs. V oboch semifinálových zápasoch sa z výhry tešil Norwich, ktorý tak postúpil do finále EFL Championhsip a nakoniec aj postúpili do Premier League.

## Rivalita
Podľa článku *Football Rivalries Report 2008* je East Anglian Derby druhou najostrejšou rivalitou v Anglicku, po Black Country Derby medzi West Bromwich Albion a Wolves.

Bývalý rozhodca Keith Hackett povedal o East Anglian Derby:

„Čo sa týka najagresívnejšej atmosféry, s akou som sa kedy stretol, verte tomu alebo nie, bolo to na Carrow Road pre Norwich vs Ipswich Town. Sú určité zápasy derby, o ktorých vždy viete, že budú veľmi nabité, ale derby vo Východnom Anglicku. Hráči vyšli z tunela, ako keby boli pripravení na boxerský zápas.“

Rob Hadgraft, ktorý písal o *The Old Farm*, naznačil niekoľko dôvodov intenzívnej rivality: „Myslím si, že je to preto, že každý klub reprezentuje celé grófstvo... V Norfolku je len jeden klub a to isté platí pre Suffolk... ľudia žijú až 40 míľ od seba, takže sa nemiešajú a majú kamarátov, ktorí podporujú tú druhú partiu...máte dve skupiny fanúšikov, ktorí sa v skutočnosti nikdy nemiešajú ani nemiešajú, a neexistujú žiadne poriadne priateľstvá, ktorými by naozaj pohŕdali navzájom“.

## Prehľad derby
K *6. aprílu 2024:*

## Posledné vzájomné zápasy
Výsledky posledných piatich vzájomných zápasov

## Referencie

## Zdroj

Kategória:Futbalové derby
Register rytierskych rádov

alt=International Commission for Orders of Chivalry|náhľad|Medzinárodná stála komisia pre rytierske rády
**Register rytierskych rádov** (*Register of Orders of Chivalry, Registre des Ordres de Chevalerie*) je oficiálny zoznam medzinárodne uznaných rytierskych rádov, ktorý vydáva Medzinárodná stála komisia pre rytierske rády. Komisia sa riadi medzinárodne uznanými Štandardami posudzovania legitimity rytierskych rádov. Register je aktualizovaný v nepravidelných intervaloch. Bol vydaný v rokoch: 1964, 1970, 1978, 1996, 1998, 2001, 2002, 2003, 2004, 2006, 2007, 2008, 2009, 2010, 2016, 2021, 2024.

### Zoznam platných rádov
Zoznam rádov, ktoré komisia preskúmala a vyhlásila za platné podľa zásad vypracovaných v správe z Edinburghu. Priložený zoznam nezahŕňa mená rádov vládnucich kráľovských rodov (1963). 

#### Nezávislé (zvrchované)

# Zvrchovaný vojenský špitálsky rád svätého Jána z Jeruzalema, z Rhodosu a Malty (1099/1113)

#### Polonezávislé

# Rád alcantarských rytierov (1175/1177)
# Rád calatravských rytierov (1157/1164)
# Rád svätojakubských rytierov (1161/1175)
# Rád nemeckých rytierov (1190)
# Utrechtská bailiva Rádu nemeckých rytierov (1249)
# Rád rytierov z Montesy (1312/1317)
# Rád svätého Jána (Brandenburská bailiva) (1332/1852)
# Najctihodnejší rád svätého Jána Jeruzalemského (1831/1888)
# Rád Božieho hrobu jeruzalemského (1847/1868)
# Rád johanitov v Holandsku (1909/1946)
# Rád svätého Jána vo Švédsku (1920)
# Rád Vitéz (1920)

## Referencie

Kategória:Rytierske rády
Léo Kouper

**Léo Kouper** (* 20. august 1926, Paríž – † 8. február 2021, Paríž) bol francúzsky ilustrátor, grafik a dizajnér plagátov. Za svoju šesťdesiat ročnú kariéru je autorom mnohých filmových a divadelných posterov. Vytvoril plagáty k viacerým filmom Charlie Chaplina a často spolupracoval s režisérmi vrátane Jean-Pierra Mockyho, Richarda Balducciho či André Hunebella.

## Životopis
Od roku 1945 ho zaúčal francúzsky umelec Hervé Morvan, ktorý bol od neho o deväť rokov starší. Kouperova ilustračná tvorba bola v podobnom štýle ako Morvanova, ktorá využívala jednoduchosť, farebnosť a šarm. Jeho prvý Chaplinov plagát, bol vyrobený pre United Artists pre francúzske znovuvydanie filmu *Moderná doba* (1936) v roku 1954. V roku 1959 ilustroval plagát pre *The Chaplin Revue*, celovečerný film zložený z troch Chaplinových raných krátkometrážnych filmov: *A Dog's Life* (1918), *Shoulder Arms* (1918) a *The Pilgrim* (1923). Počas 60. a 70. rokov vytvoril plagáty k Chaplinovkám ako *Kid* (1921), *Svetlá veľkomesta* (1931), *Monsieur Verdoux* (1947) a *Svetlá rámp* (1952). V roku 1974 získal cenu za najlepší plagát na filmovom festivale v Cannes za plagát k filmu *[[Emanuela (film z roku 1974)|Emanuela]]*. V poslednom desaťročí sa stal veľmi spájaný s filmami Jeana-Pierra Mockyho. Ilustrátor Léo Kouper zomrel v pondelok vo svojom dome v Paríži vo veku 94 rokov.

## Filmografia

### Výtvarník plagátov (výber)

## Referencie

## Externé odkazy
* Manual Art
* Oficiálny web
* 

Kategória:Francúzski výtvarníci
Kategória:Francúzski grafici
Kategória:Francúzski výtvarníci plagátov
Kategória:Osobnosti z Paríža
Poklad

**Poklad** môže byť:

* súbor ochraňovaných, ukrývaných cenností (napr. drahé kovy, drahokamy, klenoty), pozri poklad (cennosti)
* vec alebo osoba, ktorá je niekomu vzácna, cenná či milá
* zlatá alebo strieborná ruda, pozri zlato a striebro a ruda
* film:
** český dobrodružný film z roku 2024, pozri Poklad (film z roku 2024)
** rumunsko-francúzska komédia z roku 2015, pozri Poklad (film z roku 2015)
** americký triler z roku 1996, pozri Poklad (film z roku 1996)
José Saraiva Martins

Mons. **José Saraiva Martins CMF** (* 6. január 1932, Gagos, Portugalsko) je portugalský rímskokatolícky duchovný teológ, kňaz, biskup, kardinál. V rokoch 1998 až 2008 bol prefektom Kongregácie pre kauzy svätých.

## Životopis
Narodil sa v Gagos de Jarmelo v Guarde v Portugalsku, manželom Antoniovi a Márii (rodenej da Natividade Martins) Saraivovým, vstúpil do Kongregácie misionárskych synov Nepoškvrneného Srdca Panny Márie, všeobecne známej ako klaretiáni, a svoje sľuby zložil 22. augusta 1950. Saraiva Martins bol vysvätený za kňaza arcibiskupom Ettore Cunialom 16. marca 1957. Študoval na Pápežskej Gregorovej univerzite a Pápežskej univerzite sv. Tomáša Akvinského (Angelicum) v Ríme, kde získal licenciát a doktorát v teológii.

Saraiva Martins vyučoval jeden rok metafyziku v Marine v Taliansku, potom v roku 1959 prišiel do rímskeho Claretianum, kde desaťročie vyučoval základnú a sviatostnú teológiu. Stal sa rektorom Pápežskej univerzity Urbaniana na tri funkčné obdobia (1977–1980, 1980–1983, 1986–1988).

### Biskup
26. mája 1988 bol vymenovaný za tajomníka Kongregácie pre katolícku výchovu a titulárneho arcibiskupa Thuburnice. Biskupskú konsekráciu prijal od kardinála Agostina Casaroliho, pričom arcibiskupi Jan Pieter Schotte a Giovanni Battista Re slúžili ako spolusvätitelia. 30. mája 1998 bol vymenovaný za prefekta Kongregácie pre kauzy svätých.

### Kardinál
Pápež Ján Pavol II. ho v konzistóriu 21. februára 2001 vymenoval za kardinála-diakona Nostra Signora del Sacro Cuore. Rovnako ako všetci veľkí vatikánski úradníci aj on stratil svoju pozíciu 2. apríla 2005 po smrti pápeža. Bol jedným z kardinálov, ktorí sa zúčastnili na pápežskom konkláve v roku 2005, ktoré zvolilo pápeža Benedikta XVI., ktorý ho neskôr 21. apríla 2005 potvrdil za prefekta.

### Odchod na dôchodok
Dňa 9. júla 2008 pápež Benedikt XVI. prijal jeho rezignáciu na funkciu prefekta, jeho nástupcom sa stal Angelo Amato. Dňa 24. februára 2009 bol povýšený do radu kardinálov biskupov s titulom suburbikárskej stolice Palestrina. Pápež Benedikt XVI. dovolil Martinsovi zostať ako rímsky postulátor pre kauzu Josého Sáncheza del Río, 14-ročného mexického mladíka a Cristerosa, ktorý zomrel ako mučeník. Martins viedol obrad blahorečenia v Mexico City pre mladého chlapca ako zástupca pápeža 
Benedikta XVI. Sanchez del Rio bol napokon kanonizovaný 16. októbra 2016 v Ríme pápežom Františkom. 

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Jánom Pavlom II.

## Iné projekty

## Zdroj

Kategória:Portugalskí kardináli
Kategória:Portugalskí rímskokatolícki biskupi
Kategória:Rímskokatolícki arcibiskupi
Kategória:Kardinál-biskupi Palestrinskej diecézy
Rhinthón

**Rhinthón**  () bol grécky autor flyackých komédií na začiatku 3. storočia pred Kr..
 
Rhinthón, syn hrnčiara z Tarentu, pôsobil v Tarente, meste grécky hovoriacej časti južnej Itálie, na území tzv. Veľkého Grécka (). Jeho hry nazývali aj ako *hilarotragódie* (Ἱλαροτραγῳδία) – *„veselé tragédie“* alebo *flyakografie* (φλυακογραφία) – *„vtipné písomnosti, písanie“* (boli to adaptácie flyackej komédie).  Výsledkom jeho práce bola odľahčená verzia starých atických tragédií. Napísal tridsaťosem hier, medzi ktoré patrili najmä hry s mytologickou tematikou ako napr. *Amfitryón, Ifigeneia medzi Tauridmi, Médeia, Orestes,  Télefos* alebo *Otrok Meleagros.*

Poetka Nossis zo susedného Locri zložila pre Rhinthóna náhrobný epitaf, v ktorom ho nazýva Syrakúzan, označí ho za „malého slávika múz“ a spomína aj smiech, ktorý je charakteristický pre jeho „veselú tragédiu“:
 

 
## Referencie

Kategória:Dramatici starovekého Grécka
Zborovský potok

**Zborovský potok** je vodný tok v Kysuckých Beskydách na území okresu Čadca. Je to pravostranný prítok Bystrice s dĺžkou približne 4 km. Preteká územím Chránenej krajinnej oblasti Kysuce.

## Priebeh toku
Potok pramení v strednej časti Kysuckých Beskýd, v geomorfologickom podcelku Rača, na južnom úbočí vrchu Upratiská (), v nadmorskej výške cca  Od prameňa tečie prevažne juhozápadným smerom lesnatým územím a priberá viaceré prítoky. Pokračuje sčasti zastavaným územím, stáča sa na západ a priberá významnejší pravostranný prítok. Oblúkom sa opäť stáča na juhozápad a smeruje do centra obce Zborov nad Bystricou. Prechádza na územie Kysuckej vrchoviny, križuje cestu II/520 a v nadmorskej výške cca  ústí pravostranne do Bystrice v povodí rieky Kysuca.

Zborovský potok pramení a preteká iba katastrálnym územím obce Zborov nad Bystricou v okrese Čadca. Potok má len niekoľko bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckých Beskydách
Kategória:Vodné toky v Kysuckej vrchovine
Mastodon (sociálna sieť)

**Mastodon** je open-source a bezplatná sociálna sieť založená v roku 2016 nemeckým vývojárom Eugenom Rochko. Funguje ako decentralizovaná federatívna sieť, postavená na protokole ActivityPub, ktorý umožňuje vzájomnú komunikáciu používateľov z rôznych serverov. Na rozdiel od centralizovaných sietí ako Twitter, Facebook alebo Instagram, Mastodon nevyžaduje od používateľov registráciu na jednej konkrétnej platforme. Každý server, nazývaný tiež inštancia, funguje nezávisle, ale dokáže komunikovať s ostatnými servermi, čím vytvára globálnu sieť bez potreby centrálneho riadenia.

## Federatívna sieť
Mastodon využíva distribuovanú architektúru na báze federácie, v ktorej sú jednotlivé servery navzájom prepojené pomocou otvoreného protokolu ActivityPub. Tento protokol umožňuje asynchrónnu komunikáciu a distribúciu obsahu medzi rôznorodými servermi, ktoré môžu byť spravované rôznymi komunitami či jednotlivcami. Servery medzi sebou komunikujú prostredníctvom API volaní definovaných týmto štandardom, čo umožňuje výmenu správ, príspevkov, notifikácií a ďalších dát v rámci celej federatívy.

Každý server v sieti si vedie vlastnú databázu používateľských účtov, príspevkov a vzájomných prepojení, čo znamená, že servery sú z hľadiska ukladania dát nezávislé. Inštancie na Mastodone tiež implementujú kontrolné mechanizmy, ako je šifrovanie dát počas prenosu pomocou HTTPS protokolu. Decentralizovaná štruktúra umožňuje každému serveru stanoviť vlastné pravidlá pre obsah a moderáciu, používatelia si môžu vybrať servery s preferovanými politikami súkromia a bezpečnosti, alebo si môžu vytvoriť vlastný server na základe open-source kódu.

## ActivityPub
ActivityPub je otvorený štandard pre decentralizované sociálne siete, ktorý používa Mastodon, ale aj ďalšie služby ako napríklad PeerTube, PixelFed či Pleroma. Tento protokol bol vyvinutý ako zjednodušená náhrada protokolu OStatus a v roku 2018 bol publikovaný organizáciou W3C. Softvér, ktorý podporuje tento štandard, umožňuje používateľom komunikovať medzi rôznymi stránkami a aplikáciami.

## Štruktúra softvéru
Zdrojový kód Mastodonu je napísaný v Ruby on Rails a Node.js. Frontend využíva knižnice React.js a Redux. Na ukladanie dát ako hlavný databázový systém je použitý PostgreSQL a Redis zabezpečuje spracovanie úloh a cacheovanie. Celý softvér publikovaný pod licenciou Affero GPL, čo znamená, že ho môže ktokoľvek používať a modifikovať. Klientské aplikácie pre API Mastodonu sú dostupné pre Windows, macOS, Linux, iOS a aj  Android. Umožňujú tak prístup z rôznych zariadení.

## Rozdiel medzi Mastodonom a Twitterom
náhľad|Mastodon desktop verzia
Mastodon sa líši od Twitteru (X) najmä tým, že používateľom ponúka širšie možnosti samosprávy a prispôsobenia prostredníctvom otvoreného API. To isté sa týka aj bezpečnosti, ktorá je rozložená po viacerých inštanciách. Na rozdiel od Twitteru, kde sa príspevky zobrazujú podľa algoritmu, Mastodon ponúka chronologické zobrazenie a to v každom rozhraní a nepodporuje reklamné príspevky.

## Referencie

## Iné projekty

## Externé odkazy
* 

Kategória:Sociálne siete
Kategória:Slobodný softvér
Jana Beňová

Mgr. art. **Jana Beňová** (* 24. november 1974, Bratislava) je slovenská poetka, prozaička a publicistka.

## Životopis
V rokoch 19931998 absolvovala magisterské štúdium divadelnej dramaturgie na Vysokej škole múzických umení v Bratislave. Neskôr absolvovala viacero štipendijných a rezidenčných literárnych pobytov.

Prispievala do literárnych časopisov *[[Dotyky (časopis)|Dotyky]]*, *Fragment* a *[[Slovenské pohľady (1881)|Slovenské pohľady]]*. V rokoch 20022009 pôsobila ako reportérka a v rokoch 20032014 ako prispievateľka názorovej spisovateľskej rubriky v denníku *[[SME]]*. V rokoch 20092012 pracovala ako redaktorka edičného oddelenia Divadelného ústavu v Bratislave. Od roku 2012 pôsobí na voľnej nohe a od roku 2015 spolupracuje s *[[Denník N|Denníkom N]]*
ako prispievateľka pravidelnej názorovej rubriky a autorka knižných recenzií.

Za román *Café Hyena: Plán odprevádzania* získala v roku 2012 Cenu Európskej únie za literatúru a bol preložený do desiatich jazykov.

## Dielo

### Poézia
* 1993 – *Svetloplachý*
* 1997 – *Lonochod*
* 1997 – *Nehota*

### Próza
* 1999 – *Parker: Ľúbostný román*
* 2003 – *Dvanásť poviedok a Ján Med*
* 2008 – *Café Hyena: Plán odprevádzania*
* 2012 – *Preč! Preč!*
* 2015 – *HoneymOon*
* 2020 – *Flanérova košeľa: 8½ bratislavských ulíc*
* 2021 – *Vandala*

### Rozhlasové hry
* 2015 – *Café Hyena: Plán odprevádzania*

### Publicistika
* 2010 – *Dnes*
* 2023 – *Rozhovory v parku*

## Ocenenia
* 2003 – prvé miesto v ankete denníka *[[Pravda (slovenský denník)|Pravda]]* Kniha roka 2003 v kategórii pôvodná slovenská tvorba za knihu *Dvanásť poviedok a Ján Med*
* 2009 – finalistka Anasoft litera (*Café Hyena: Plán odprevádzania*)
* 2012 – Cena Európskej únie za literatúru za román *Café Hyena: Plán odprevádzania*
* 2013 – finalistka Anasoft litera (*Preč! Preč!*)
* 2013 – prémia Ceny Literárneho fondu za pôvodnú slovenskú literárnu tvorbu za rok 2012 v kategórii próza za dielo *Preč! Preč!*
* 2016 – finalistka Anasoft litera (*HoneymOon*)
* 2016 – prémia Ceny Literárneho fondu za pôvodnú slovenskú literárnu tvorbu za rok 2015 v kategórii próza za dielo *HoneymOon*

## Referencie

## Iné projekty

## Externé odkazy
* 
* Zoznam diel Jany Beňovej v súbornom katalógu Slovenskej národnej knižnice
* Zoznam článkov Jany Beňovej na webe denníka *SME*
* Zoznam článkov Jany Beňovej na webe *Denníka N*

Kategória:Osobnosti z Bratislavy
Kategória:Slovenskí prozaici
Kategória:Slovenskí spisovatelia románov
Kategória:Slovenskí básnici
Kategória:Slovenskí publicisti
Kategória:Absolventi Vysokej školy múzických umení
Rivalita medzi Millwall FC a West Ham United FC

**Rivalita medzi Milwall FC a West Ham United FC** je jednou z najdlhších a najostrejších derby zápasov v anglickom futbale. Rivalita vznikla v East Ende medzi vtedajším Millwall Athletic a Thames Ironworks. Kluby boli od seba vzdialené iba tri míle. Zápas bol historický známy aj ako **Dockers derby,** keďže obe skupiny fanúšikov pracovali ako robotníci v lodeniciach na rieke Temža. Každá skupina fanúšikov pracovala pre konkurenčné firmy, to zintenzívnilo napätie medzi tímami.

Millwall a West Ham spolu odohrali 99 vzájomných duelov. Millwall sa tešil z výhry 38-krát, West Ham vyhral 34 zápasov a 24 zápasov skončilo remízou. Kluby boli prevažne v rôznych divizíach. Napriek tomu si derby zachovali vášeň a obe skupiny priaznivcov stále považujú druhý klub za svojho hlavného rivala. Naposledy sa tieto tímy stretli v sezóne 2011/12 keď oba kluby pôsobili v Championship.

## História
Prvý zápas týchto dvoch tímov sa odohral 9. decembra 1898 medzi vtedajším Millwallom Athletic a Thames Ironworks. Z víťazstva sa tešil Millwall po výsledku 2-1. Thames Ironworks boli rozpustení v roku 1900 kvôli sporom o chod klubu. Nasledujúci mesiac boli znovu uvedený na trh už ako West Ham United.

V priebehu rokov sa kluby sťahovali na iné štadióny. V roku 1904 bol West Ham presťahovaný na Boleyn Ground a boli súčasťou Essexu až do zmeny hraníc Londýna v roku 1965. V roku 1910 sa Millwall presťahoval cez rieku Temža do New Cross v juhovýchodnom Londýne a kluby už neboli susedmi východného Lonýdna. Oba kluby sa presťahovali no zostali od seba vzdialené necelé štyri míle.

## Rivalita a fanúšikovia
Rivalita medzi tímami je hlboko zakorenená v tradícii a kultúre britského futbalového chuligánstva a bola zobrazená v knihách a filmoch, ktoré sa špecificky zameriavajú na nepriateľstvo medzi dvoma chuligánskymi firmami klubov, Inter City Firm a Millwall Bushwackers. Násilie sa medzi fanúšikmi vyskytlo sporadicky, čo malo za následok smrť priaznivca Millwallu v roku 1976 a vraždu fanúšika West Hamu v roku 1986. Naposledy pri nepokojoch v Upton Parku v roku 2009 boli rozšírené nepokoje medzi fanúšikmi na štadióne a jeho okolí, čo viedlo k početným zraneniam a pred začiatkom zápasu bol pobodaný fanúšik Millwallu.

## Prehľad derby
K *4. aprílu 2012*

## Posledné vzájomné zápasy
Výsledky posledných piatich vzájomných zápasov:

## Referencie

## Zdroj

Kategória:Futbalové derby
Kvetoslava Fulierová

**Kvetoslava Fulierová** (* 1932 Olomouc, Česko) je slovenská výtvarníčka českého pôvodu.

## Životopis
Vzdelanie získala na Vysokej škole umeleckého priemyslu, na oddelení grafiky (Z. Zuna, J. Bruckner).

## Individuálne výstavy
* 1999, Partitúry a znaky, Vlastivedné múzeum, Trebišov, Slovensko
* 1999, Pocty majstrom piatich čiar, Mestská knižnica, Bratislava, Slovensko
* 1999, To, čo sa deje, Štúdio S, Bratislava, Slovensko
* 1996, Hudobné reminiscencie, Múzeum J. A. Komenského, Uherský Brod, Česko
* 1995, Cromantika, Vila Zoja, Concorezzo-Milano, Taliansko
* 1994, Farebné tóny, Galéria T, Komárno, Slovensko
* 1992, Koncerty z obrazovky, Slovenský rozhlas, Bratislava, Slovensko
* 1990, Premeny hudby, Dom kultúry, Nitra, Slovensko
* 1989, Grafiky inšpirované hudbou, Kongresová sála, Jeseník, Česko
* 1985, Grafika a kresba - hudba a príroda, Výstaviště Černá louka, Ostrava, Česko
* 1982, Kveta Fulierová, Galéria C. Majerníka, Bratislava, Slovensko
* 1976, Farebná hudba, Divadelný klub mládeže, Bratislava, Slovensko
* 1973, Grafická tvorba, Moravská galerie, Brno, Česko
* 1972, Hudba v grafikách a kresbách, Malá galéria Života, Bratislava, Slovensko
* 1967, Kresby a ilustrácie, Divadlo E. F. Buriana, Praha, Česko
* 1958, Ilustrácie, Múzeum J. A. Komenského, Uherský Brod, Česko

## Externé odkazy
* Stručné biografické informácie

Kategória:Slovenskí maliari
Kategória:Slovenské osobnosti českého pôvodu
Kategória:Osobnosti z Olomouca
Christmas Time (František Griglák)

***Christmas Time*** je názov debutového štúdiového albumu slovenského gitaristu Fera Grigláka. V roku 1944 tento album s vianočnými piesňami na CD a MC vydalo hudobné vydavateľstvo Ena Records.

## Zoznam skladieb

## Výroba albumu
* František Griglák – gitary, klávesové nástroje
* Roman Guryča – klávesové nástroje, programovanie
;Produkcia
* Roman Guryča – producent
* František Griglák – hudobný producent
* František Griglák, Jozef Krajčovič – nahrávanie
* Alexander Klinko – fotografie, dizajn

## Referencie

Kategória:Hudobné albumy z 1994
Kategória:Vianočné albumy
Kategória:Albumy Fera Grigláka
Kategória:Debutové albumy
Getty Images

[náhľad|Getty Images na Eastcastle Street v [Londýn|Londýne.]]

**Getty Images** je americká fotobanka so sídlom v meste Seattle vo Washingtone. Je dodávateľom fotografií s archívom, ktorý má okolo 80 miliónov statických snímok a ilustrácií. Spoločnosť má distribučné pobočky po celom svete a zamestnáva približne 1 700 osôb. Spoločnosť v roku 1995 založili Mark Getty a Jonathan Klein. Dcérskymi spoločnosťami sú iStock, Unsplash či Photos.

## Dejiny
Mark Getty pracoval ako investičný bankár, keď spolu s Jonathanom Kleinom natrafili na myšlienku fotografickej agentúry. V roku 1995 sa Mark Getty spojil s Jonathanom Kleinom a založil spoločnosť Getty Images. Podnik v roku 2008 získala súkromná investičná spoločnosť Hellman & Friedman. V priebehu roka 2018 ho rodina Gettyovcov získala späť od Carlyle Group. V tom čase mala firma údajne hodnotu okolo 3 miliárd dolárov. V priemere Getty Images ročne zarobí viac ako miliardu dolárov.

## Galéria

Súbor:Getty Images, Unique House, 21-31 Woodfield Road - geograph.org.uk - 1063116.jpg
Súbor:Gettyimages.jpg|Záber z Bayham Street v Londýne.
Súbor:Gettyimages1.jpg|Pobočka Getty Images v Londýne.
Súbor:Gettyimages2.jpg


## Referencie

## Iné projekty

## Externé odkazy
* Oficiálny web 
* Getty Images Gallery

## Zdroj

Kategória:Podniky v USA
Kategória:Podniky založené v 1995
Kategória:Podniky obchodované na Newyorskej burze
Kategória:Seattle
Henry Blake (guvernér Hongkongu)

Sir **Henry Arthur Blake** (, Sidney Lauuv prepis: Buk1 Lik6 ; 8. január 1840, Limerick – 23. február 1918, Youghal, Írsko) bol mierový sudca, policajný úradník a guvernér v britských kolóniách.

## Život

### Pôvod a osobný život
Henry Arthur Blake sa narodil v Limericku v západnom Írsku Peterovi Blakeovi (1809-1850), okresnému inšpektorovi írskej polície, a Jane Blakeovej (rodenej Laneovej). Jeho predkovia pochádzali zo šľachtického rodu Blakeovcov. Je tiež príbuzný Johna Browna, grófa z Altamontu. Blakeov ded Richard Blake bol starostom mesta Galway. Blake bol dvakrát ženatý. Prvýkrát sa oženil s Jeannie Irwinovou v roku 1862, ale tá o štyri roky neskôr zomrela. Druhýkrát sa oženil 7. februára 1874 s Edith Bernal Osbornovou, s ktorou mal dvoch synov a jednu dcéru Olive, ktorá sa vydala za Johna Bernarda Arbuthnota. Počas jeho pôsobenia vo funkcii guvernéra Bahám sa jeho deti zúčastnili na maškarnom večierku v arabských kostýmoch, ktorých podobizeň zachytil maliar Winslow Homer na obraze Children Under a Palm. Obraz sa následne objavil v televíznom programe BBC s názvom Fake or Fortune? 

### Práca v Írsku
Blake začal pracovať ako úradník v Írskej banke, ale na tejto pozícii vydržal len 18 mesiacov, kým v roku 1857 rezignoval a začal pracovať pre írsku políciu. O dva roky neskôr sa stal inšpektorom. V roku 1876 bol vymenovaný za sudcu v meste Tuam.

## Guvernér Hongkongu
Dňa 25. novembra 1898 bol Blake vymenovaný za guvernéra Hongkongu, ktorým bol do novembra 1903. Päť mesiacov pred jeho príchodom do Hongkongu britská vláda vyjednala s dynastiou Čching dohodu o prenájme Nových teritórií Británii na 99 rokov. Počas svojho pôsobenia Blake vyslal do Nových teritórií svojich podriadených, aby zabezpečili kontrolu nad miestnym obyvateľstvom. Tí sa postavili na odpor proti britskému prevzatiu Nových teritórií, čo viedlo k vypuknutiu Šesťdňovej vojny, ktorú Briti vyhrali. Blake následne nadviazal spoluprácu s miestnymi obyvateľmi a zabezpečil, aby si mohli zachovať svoje tradičné zákony a zvyky.

### Post guvernéra v ostatných kolóniách
Guvernérovi Hongkongu predchádzala správa Bahám v rokoch 1884 až 1887, Newfoundlandu v rokoch 1887 až 1888 a Jamajky v rokoch 1888 až 1898. Po Hongkongu bol v rokoch 1903 až 1907 ešte guvernérom britského Cejlónu.

## Referencie


## Iné projekty

## Zdroj

Kategória:Osobnosti z Limericku
Kategória:Guvernéri Hongkongu
Blumental Blues (album, Fermata)

***Blumental Blues*** je dvanásty štúdiový album slovenskej jazz rockovej skupiny Fermata. Album v roku 2019 vydalo na CD a LP hudobné vydavateľstvo Pavian Records.

## Zoznam skladieb

## Výroba albumu
* František Griglák – gitara, basová gitara, klávesové nástroje, bicie nástroje, programovanie
* Matej Mikloš, Tomáš Berka – klávesové nástroje
* Tamás Belicza – basová gitara
;Produkcia
* Ivan Minárik – mastering
* František Griglák – mixovanie, producent
* Vladimír Holina – obal, fotografie, dizajn

## Referencie

Kategória:Albumy skupiny Fermáta
Kategória:Hudobné albumy z 2019
Turistická značkovaná trasa číslo 8105

**Turistická značkovaná trasa číslo 8105** je krátka žltá trasa v Malých Karpatoch,  ktorá spája obec Vinosady so zelenou turistickou trasou 5104. Dĺžka trasy je 4,9 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape

8105
8105
Barancov potok

**Barancov potok** je vodný tok v Kysuckých Beskydách a Kysuckej vrchovine na území okresu Čadca. Je to pravostranný prítok Bystrice s dĺžkou približne 4 km. Preteká územím Chránenej krajinnej oblasti Kysuce.

## Priebeh toku
Potok pramení v strednej časti Kysuckých Beskýd, v geomorfologickom podcelku Rača, na západnom úbočí Kalinového vrchu (), v nadmorskej výške cca  Od prameňa tečie prevažne západným smerom lesnatým územím, kde priberá niekoľko menších prítokov. Pokračuje okrajom osady Hackovci a stáča sa na juhozápad. Opúšťa Kysucké Beskydy a vstupuje do Krásňanskej kotliny, podcelku Kysuckej vrchoviny. Vteká do mesta Krásno nad Kysucou, v zastavanom území križuje cestu II/520 a v nadmorskej výške cca  ústí pravostranne do Bystrice v povodí rieky Kysuca.

Barancov potok pramení a preteká iba katastrálnym územím mesta Krásno nad Kysucou v okrese Čadca. Potok má len niekoľko bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Kategória:Vodné toky v Kysuckých Beskydách
Nový cintorín (Kežmarok)

[náhľad|Nový cintorín nad historickým jadrom [Kežmarok|Kežmarku a Vysoké Tatry]]
**Nový cintorín** je cintorín založený v 80. rokoch 20. storoča v meste Kežmarok. Najstaršie hroby, ktoré sa tu nachádzajú, sú z roku 1989. Cintorín má dom smútku - obradnú sieň a ústredný kríž.

## Poloha
Cintorín sa nachádza na vyvýšenom mieste nad mestom v oblasti Kamenná baňa. Z cintorína je výhľad na Vysoké Tatry, susedí s kláštorom sestier redemptoristiek a mestským lesoparkom.

V Kežmarku sa v súčasnosti nachádzajú tri cintoríny. Nový cintorín a Starý cintorín sa na pochovávanie a návštevy využívajú dodnes. Ortodoxný židovský cintorín je prístupný len po predchádzajúcej dohode s jeho správcom.

## Galéria

Súbor:Kežmarok - Nový cintorín 1.jpg|Dom smútku
Súbor:Kežmarok - Nový cintorín 2.jpg|Ústredný kríž cintorína
Súbor:Kežmarok - Nový cintorín 5.jpg|Kežmarský Nový cintorín z výšky, nad ním kláštor sestier redemptoristiek
Súbor:Kežmarok - Nový cintorín 4.jpg|Lomnický štít a Kežmarský štít v pozadí Nového cintorína
Súbor:Kežmarok - Nový cintorín 3.jpg|Hroby na Novom cintoríne v Kežmarku


Kategória:Stavby v Kežmarku
Kategória:Cintoríny na Slovensku
Skiras z Tarentu

**Skiras**  () bol grécky autor flyackých komédií na území tzv. Veľkého Grécka v 3. storočí pred Kr..
 
Skiras pochádzal zrejme z Tarentu (medzi autorov flyackej komédie ho priradil Varro). Z jeho diel sa zachoval jediný fragment, ktorý je pasážou hry parodujúcej dramatické dielo Hippolytos od Euripida (citoval ho Athénaios pre sicílsky výraz *ἀσχέδωρος*, ktorý znamená „diviak“).
 

 
## Referencie

Kategória:Dramatici starovekého Grécka